**ПРОЦЕДУРЕ ЗА УЧЕНИКЕ У ВЕЗИ ПРИМЕНЕ ПРЕВЕНТИВНИХ МЕРА**

**У ЦИЉУ СПРЕЧАВАЊА ПОЈАВЕ И ШИРЕЊА „COVID-19“**

**У ДОМУ УЧЕНИКА „БРАНКОВО КОЛО“ У НОВОМ САДУ**

* **Ученик треба да има маске за личну употребу, које је дужан да правилно носи** (тако да маска покрива уста, нос и браду) **у соби и свим заједничким просторијама Дома** и **лични топломер** за мерење температуре (нису дозвољени топломери са живиним стубом)**;**
* Пре поласка у школу, у јутарњој или поподневној смени и увече, пре вечерње прозивке, ученици су у обавези да самостално измере температуру и упишу је у унапред припремљену листу која се налази у соби;
* При уласку у Дом обавезно је дезинфиковати руке, измерити температуру путем безконтактног аутоматског топломера, ставити маску и прећи преко дезобаријере;
* У случају повишене температуре ученик је у обавези да се одмах јави дежурном васпитачу и да се надаље влада у складу са препорукама за поступање са лицем за које се сумња да је заражено Корона вирусом
* У случају да постоји основана сумња да ученик има заразну болест (грип, шугу, вашке, корона вирус...) дужан је да то пријави васпитачу и да што је могуће пре, у пратњи родитеља, напусти Дом.
* У ученичким собама ће у кантама за смеће бити платичне кесе за одлагање смећа, која се везује пре изношења из собе и убацује у контејнер који се налази у посебној просторији у дворишту
* Собе је потребно редовно чистити и одржавати хигијену и што чешће проветравати. Свакодневно треба дезинфиковати столове и кваке на вратима.
* У кревету ученици леже по распореду који прави групни васпитач (обележавање узглавља налепницом), уз поштовање физичке дистанце. Постељину ученик носи сваке недеље кући на прање и доноси чисту.
* **Ученици треба да носе маске у објекту Дома а нарочито током кретања кроз заједничке просторије и током стајања у линији у трпезарији.** У својој соби, напољу, у трпезарији током оброка, дозвољено је да се маска на кратко одложи.
* Када ученици уђу у Дом прво одлазе у своје собе, остављају ствари и потом у купатилу правилно оперу руке сапуном, најмање 20 секунди. Након тога одлазе у трпезарију на оброк. На улазу у трпезарију биће вршена дезинфекција руку ученика а боравак у њој ће контролисати дежурни васпитач.
* Ученицима се не дозвољава међусобно мењање личне гардеробе, спавање у туђим креветима, окупљање и дружење по собама. Употреба и/или доношење мобилних телефона није дозвољена у трпезарији.
* У учионицама и купатилима је дозвољен боравак у исто време тачно одређеног броја ученика, а обавештење о дозвољеном броју ученика видно су изложена испред просторија;
* Коришћење електричних бокала за загревање воде у купатилима је могуће уз претходну дезинфекцију руку и рукохвата бокала.